stanford-oval/wikipedia huggingface dataset:
סילביה סידני
חיים אישיים

סידני הייתה נשואה שלוש פעמים במהלך חייה: למוציא לאור בנט סרף (1935–1936), לשחקן לותר אדלר (1938–1946; ממנו לסידני היה ילד בשם ג'ייקוב, שנפטר ממחלת ה־ALS) ולמפיק קרלטון אלסוף (1947–1951).
במהלך שנות ה-70 הוציאה לאור שני ספרים שעסקו בתפירה.
בשנת 1999 נפטרה סידני כשהיא בת 88 ממחלת סרטן הגרון.
על שמה של סידני מצוי כוכב בשדרת הכוכבים של הוליווד.
פילמוגרפיה נבחרת

| שנה | שם הסרט | במאי | הערות |
| --- | --- | --- | --- |
| 1927 | Broadway Nights | ג'וזף ס. בויל | סרט אבוד |
| 1929 | Thru Different Eyes | ג'ון ג. בלייסטון |  |
| 1931 | רחובות העיר | רובן מאמוליאן | מבוסס על סיפור של דשיאל האמט |
| 1931 | טרגדיה אמריקאית | יוזף פון שטרנברג | מבוסס על ספרו של תאודור דרייזר |
| 1931 | Street Scene | קינג וידור |  |
| 1931 | נשות הבית הגדול | מריון גרינג |  |
| 1932 | The Miracle Man | נורמן ז. מקלאוד |  |
| 1932 | Merrily We Go to Hell | דורותי ארזנר |  |
| 1932 | מאדאם באטרפליי | מריון גרינג |  |
| 1933 | Pick-Up | מריון גרינג |  |
| 1933 | ג'ני גרהארט | מריון גרינג | מבוסס על ספרו של תאודור דרייזר |
| 1934 | Good Dame | מריון גרינג |  |
| 1934 | נסיכה לשלושים יום | מריון גרינג |  |
| 1934 | Behold My Wife! | מיצ'ל לייסן |  |
| 1936 | The Trail of the Lonesome Pine | הנרי האת'וויי |  |
| 1936 | זעם | פריץ לאנג |  |
| 1936 | סבוטז' | אלפרד היצ'קוק | מבוסס על ספרו של ג'וזף קונרד |
| 1937 | אתה חי רק פעם אחת | פריץ לאנג | מבוסס על הסיפור של בוני וקלייד |
| 1937 | מבוי סתום | ויליאם ויילר |  |
| 1938 | You and Me | פריץ לאנג |  |
| 1939 | שליש של אומה | דאדלי מרפי |  |
| 1941 | הקרונות נעים בלילה | ריי אנרייט |  |
| 1945 | דם על השמש | פרנק לויד |  |
| 1946 | The Searching Wind | ויליאם דיטרלה |  |
| 1946 | מר אייס | אדוין ל. מרין |  |
| 1947 | אהבה מזר | ריצ'רד וורף |  |
| 1952 | עלובי החיים | לואיס מיילסטון |  |
| 1955 | Violent Saturday | ריצ'רד פליישר |  |
| 1956 | Behind the High Wall | אבנר ביברמן |  |
| 1971 | Do Not Fold, Spindle or Mutilate | טד פוסט | סרט טלוויזיה |
| 1973 | משאלות קיץ, חלומות חורף | גילברט קייטס | מועמדות לאוסקר-שחקנית המשנה הטובה ביותר |
| 1976 | God Told Me To | לארי כהן |  |
| 1976 | פשיטה על אנטבה | ארווין קרשנר | סרט טלוויזיה; בתפקיד דורה בלוך |
| 1977 | מעולם לא הבטחתי לך גן של ורדים | אנתוני פייג' |  |
| 1978 | אות משמיים 2 | דון טיילור |  |
| 1978 | מצור | ריצ'רד פירס | סרט טלוויזיה |
| 1980 | F.D.R.: The Last Year | אנתוני פייג' |  |
| 1980 | קופסת הצללים | פול ניומן | סרט טלוויזיה |
| 1981 | A Small Killing | סטיבן היליארד סטרן | סרט טלוויזיה |
| 1982 | האמט | וים ונדרס |  |
| 1983 | Copkiller | רוברטו פנצה |  |
| 1983 | The Brass Ring | בוב בלבן | סרט טלוויזיה |
| 1985 | Finnegan Begin Again | ג'ואן מיקלין סילבר | סרט טלוויזיה |
| 1985 | An Early Frost | ג'ון ארמן | זכייה בפרס גלובוס הזהב - שחקנית המשנה הטובה ביותר בסרט/סדרת טלוויזיה |
| 1987 | חברים | לו אנטוניו | סרט טלוויזיה |
| 1988 | ביטלג'וס | טים ברטון | זכייה בפרס סאטורן- שחקנית המשנה הטובה ביותר |
| 1992 | אנשים משומשים | ביבן קידרון |  |
| 1996 | הפלישה ממאדים | טים ברטון | תפקידה האחרון בקולנוע |
פילמוגרפיה נבחרת > טלוויזיה

מגנום, בלש פרטי (סדרת טלוויזיה) (1983)
אי האשליות (1998)
רדיו סינסינטי (סדרת טלוויזיה) (1978)
נחל אשכול

ערך זה עוסק בנחל המוזכר במקרא. אם התכוונתם לרב, מחבר פירוש בשם זה על ספר האשכול, ראו .
נחל אשכול הוא נחל המוזכר בתורה, בספר במדבר ובספר דברים, בסיפור שנים עשר המרגלים ששלח משה לתור את ארץ כנען:
וַיַּעֲלוּ בַנֶּגֶב, וַיָּבֹא עַד-חֶבְרוֹן, וְשָׁם אֲחִימַן שֵׁשַׁי וְתַלְמַי, יְלִידֵי הָעֲנָק; וְחֶבְרוֹן, שֶׁבַע שָׁנִים נִבְנְתָה, לִפְנֵי, צֹעַן מִצְרָיִם.  וַיָּבֹאוּ עַד-נַחַל אֶשְׁכֹּל, וַיִּכְרְתוּ מִשָּׁם זְמוֹרָה וְאֶשְׁכּוֹל עֲנָבִים אֶחָד, וַיִּשָּׂאֻהוּ בַמּוֹט, בִּשְׁנָיִם; וּמִן-הָרִמֹּנִים, וּמִן-הַתְּאֵנִים.   לַמָּקוֹם הַהוּא, קָרָא נַחַל אֶשְׁכּוֹל, עַל אֹדוֹת הָאֶשְׁכּוֹל, אֲשֶׁר-כָּרְתוּ מִשָּׁם בְּנֵי יִשְׂרָאֵל.
הצעות לזיהוי הנחל

זיהויו של נחל אשכול שנוי במחלוקת. רבי יהוסף שוורץ, בעל "תבואות הארץ", סבור כי נחל אשכול הוא נחל שורק והוא כותב: "למערב חברון ואדי אזראר, ולפי דעתי הוא נחל אשכול (ספר במדבר, פרק י"ג, פסוק כ"ג) והוא נחל שורק הנזכר בשמשון (ספר שופטים, פרק ט"ז, פסוק ד') (ומצאתי בתנחומא פרשת שלח לך שנחל אשכול נקרא כן על שם אשכול בעל-ברית אברהם (בראשית י"ד י"ג) שלקחו האשכול ממקומו עד כאן, הנה מוכח שבמחוז חברון הנחל". למרות זאת, במפה ששירטט מצוי נחל אשכול צפונית לחברון במיקום של נחל תלם.
רבי אשתורי הפרחי, בספרו "כפתור ופרח", כותב: "ונחל אשכול לצפון ההר, ששם היה חברון ומערת האבות הקדושים" בהערה לפסקה זו נאמר: "נחל קרוב לחברון. יש כמה ואדיות סביב חברון, ואין הסכמה איזה מהן נקרא בפי המרגלים נחל אשכול".
אברהם משה לונץ, בספרו "מורה דרך בארץ ישראל וסוריה", סבור כי "נחל אשכול הוא הנחל אשר העיר חברון עומדת בו". אבל הוא מוסיף: "אך התרים (התיירים) האחרונים הראו בראיית נכוחות כי יותר נכון לקבוע את מקומו אצל מקום הנקרא: תֻלֵילַתְּ אלענב (תלי הענבים) הסמוך לבאר שבע."
שם הנחל

לפי הפסוקים, שמו של הנחל נקרא על שם אשכול הענבים שלקחו ממנו המרגלים:
לַמָּקוֹם הַהוּא קָרָא נַחַל אֶשְׁכּוֹל עַל אֹדוֹת הָאֶשְׁכּוֹל אֲשֶׁר כָּרְתוּ מִשָּׁם בְּנֵי יִשְׂרָאֵל
לפי מדרש במדבר רבה כבר בתקופת אברהם נקרא המקום "נחל אשכול" כשמו אשכול רע אברהם על שם המאורע שעתיד להתרחש בו:
שהכל צפוי היה לפני הקב"ה, אשכול אוהבו של אברהם היה ונקרא אשכול על אודות האשכול שעתידין ישראל לכרות ממקומו
לפי הגר"א, בתחילה הנחל נקרא "נחל אֶשְׁכֹּל" בכתיב חסר (כפי ששמו מופיע בפסוק כג) על שם אשכל רע אברהם, ורק אחרי סיפור המרגלים נקרא "נחל אֶשְׁכּוֹל" בכתיב מלא (כפי ששמו נכתב בפסוק כד) על שם אשכול הענבים.
הערות שוליים

↑  יהוסף שוורץ, תבואות הארץ
↑  ספר כפתור ופרח, פרק י"א: גבולות הארץ, הוצאת המכון ללימודי מצוות הארץ ע"ש הר"ר חיים קהן, שעל ידי בית המדרש להלכה בהתיישבות, תשנ"ז עמ' ע"ג
↑  קול אליהו, פרשת שלח.
סיאן אדיי ג'ונס

| --- | --- |
אין תמונה חופשית
 לידה:  דצמבר 1957 (בת 66) בודפארי, הממלכה המאוחדת 
 מדינה:  ויילס 
 
סיאן אדיי ג'ונס (באנגלית: Sian Adey-Jones; נולדה בדצמבר 1957) היא דוגמנית וולשית.
ביוגרפיה

אדיי ג'ונס נולדה בדנבישייר, ב-1976 זכתה בתואר "מיס ויילס", היא ייצגה את ויילס במיס תבל 1976 והייתה סגנית שנייה של מיס תבל, רינה מור הישראלית. בשנה לאחר מכן השתתפה גם בתחרות "מיס אינטרנשיונל" כנציגת בריטניה.
במהלך הופעותיה כדוגמנית הצטלמה פעמים רבות בטופלס, והופיעה באופן קבוע בעמוד שלוש (אנ') של הצהובון הבריטי סאן.
ב-1983 הופיעה בעירום מלא במגזין "Mayfair".
ב-1985 הופיע בסרט רצח בעיניים.
היא מתגוררת באיביזה עם בעלה האיטלקי ולה בן.
נובה סול

נובה סול (בפולנית: Nowa Sól; בגרמנית: Neusalz an der Oder, נויזלץ אן דר אודר) היא עיירה בפרובינציית לובוש שבפולין.
היסטוריה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
גאוגרפיה

נובה סול ממוקמת כ-20 ק"מ מבירת הפרובינציה ז'לונה גורה, כ-113 ק"מ מבירת הפרובינציה גוז'וב ויילקופולסקי וכ-372 ק"מ מבירת המדינה ורשה. בנוסף, נובה סול נמצאת על גדות נהר אודר.
אקלים

הטמפרטורה הממוצעת היא 8 מעלות צלזיוס. החודש הכי חם הוא יולי (20 מעלות צלזיוס). החודש הכי קר הוא ינואר (6‏- מעלות צלזיוס).
תנועה ותחבורה

נובה סול ממוקמת ליד הכבישים 53,‏ 292,‏ 297 ו-321.
הקהילה היהודית

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
ערים תאומות

גרמניה אכים (אנ'), גרמניה(17 ביולי 1989)
גרמניה זנפטנברג (אנ'), גרמניה(22 במאי 1996)
גרמניה פיטלינגן (אנ'), גרמניה(26 במאי 1996)
צרפת סן-מישל-סור-אורז' (אנ'), צרפת(26 במאי 1996)
הונגריה וספרם, הונגריה(26 במאי 1996)
צ'כיה ז'מברק (אנ'), צ'כיה(26 במאי 1996)
איטליה פרזגרנדינריה (אנ'), איטליה(10 ביוני 2003)
לקריאה נוספת

Weczerka, Hugo (1977). Handbuch der historischen Stätten Deutschlands, Schlesien (בגרמנית). Stuttgart: Alfred Kröner Verlag. p. 699. ISBN 3-520-31601-3.
הערות שוליים

↑  "NASA Earth Observations Data Set Index". NASA. נבדק ב-30 בינואר 2016. {{cite web}}:  (עזרה)
| --- | --- |
בקרת זהויות :  NLI: 987007555243205171  GND: 4356051-9  LCCN: n82223426  MusicBrainz: f0a29302-1809-4f3c-812a-6c0394689277  NKC: ge893084  VIAF: 123185615   WorldCat (עם VIAF): 123185615 
ערך זה הוא קצרמרבנושא יישובים בפולין. אתם מוזמנים לתרום לוויקיפדיה ו.
סבויה-מרקטי S.71

סבויה-מרקטי S.71 (באיטלקית: Savoia-Marchetti S.71) היה מטוס נוסעים חד-כנפי מתוצרת יצרנית המטוסים האיטלקית סבויה-מרקטי, אשר יוצר בשנת 1931 באיטליה.
"סבויה-מרקטי S.71"

יוצרו 7 יחידות.
8 נוסעים.
"סבויה-מרקטי S.71" בולט במבנה חד-כנף עליונה בתצורת זיז (קורה המחוברת למבנה הכנף בצדה האחד בלבד).
3 מנועים רדיאליים זהים.
ב-4 מטוסים הורכב: מנוע 7 צילינדרים, 17.033 ליטר המפיק 260 כ"ס, מתוצרת "Walter Aircraft Engines" (אנ') סוג מנוע "Walter Castor" (אנ').
ב-3 מטוסים הורכב: מנוע 7 צילינדרים 19.337 ליטר המפיק 370 כ"ס, מתוצרת "Piaggio Aerospace" (אנ') סוג מנוע "Piaggio Stella P.VII" (אנ').
חברות אזרחיות שהפעילו את "סבויה-מרקטי S.71"

"Ala Littoria" (אנ').
"Società aerea mediterranea" (אנ') (הייתה קרויה על פי ראשי התיבות: SAM).
גלריה

"סבויה-מרקטי S.71"
"סבויה-מרקטי S.71"
"סבויה-מרקטי S.71"
"סבויה-מרקטי S.71"
"סבויה-מרקטי S.71"
ראו גם

SIAI S.8
SIAI S.12
SIAI S.21
סבויה-מרקטי S.55
הערות שוליים

↑  Michael J. H. Taylor, Jane's encyclopedia of aviation, 2nd Edition, Londra, Studio Editions, 1989, ISBN 0-517-10316-8
↑  The Illustrated Encyclopedia of Aircraft (Part Work 1982-1985). Orbis Publishing
↑  "סבויה-מרקטי S.71" all-aero.com/index.php/contactus/9616-savoia-marchetti-s71
↑  "סבויה-מרקטי S.71" / "סבויה-מרקטי S.72" aviadejavu.ru/Site/Crafts/Craft32599
↑  רשימת מטוסים בחברת SAM / ראו: Savoia Marchetti S-71 web.archive.org/web/20090107160132
נובה פריבורגו

נובה פריבורגו (בפורטוגזית: Nova Friburgo), המכונה לעיתים רק "פריבורגו", היא עיר במדינת ריו דה ז'ניירו שבדרום מזרח ברזיל. היא ממוקמת באזור ההררי במרכז המדינה, 136 קילומטרים מהבירה ריו דה ז'ניירו. גובה העיר הוא 846 מטרים מעל פני הים ושטחה 933 קילומטר רבוע, עם אוכלוסייה של 189,939 אנשים נכון ל-2022.
כלכלת העיר מבוססת על תעשיית הלבשה תחתונה, חקלאות, גידול עזים, תיירות ותעשיות שונות כגון טקסטיל, ביגוד ומטלורגיה. זוהי העיר הקרה ביותר במדינה.
היסטוריה

עד המאה ה-19 היה אזור נובה פריבורגו של ימינו מיושב על ידי שבט הילידים פורי. ז'ואאו השישי, מלך פורטוגל היה מעוניין לשפר את יחסי ממלכת פורטוגל עם גרמניה כדי להשיג תמיכה נגד צרפת, והציע יישוב מתוכנן שיקדם את הציוויליזציה בברזיל. ב-16 במאי 1818 הסמיך בצו מלכותי את קנטון פריבור שבשווייץ להקים מושבה של 100 משפחות שווייצריות בחוות מורו קיימאדו שבמחוז קנטגלו, מקום בעל אקלים ומאפיינים טבעיים דומים לאלה בארצם.
בשנים 1819–1820 התיישבו באזור 265 משפחות שווייצריות, בסך הכל 1,458 מהגרים, שקראו לה נובה פריבורגו (פריבור החדשה) על שם עיר המקור של רובן.
גם לאחר עצמאות ברזיל בשנת 1822 המשיכה ממשלת האימפריה הברזילאית במדיניות האכלוס על ידי משיכת אוכלוסייה אירופית. במאי 1824 עברו לעיר 80 משפחות גרמניות שהיו אמורות להתיישב במקור בבאהיה, והגירות דומות של איטלקים, פורטוגזים וסורים הובילו לגידול באוכלוסייה והכפר קיבל מעמד של עיר ב-8 בינואר 1890.
ב-1872 הגיעה לאזור מסילת הרכבת לאופולדינה, שאיפשרה את הגעת הקפה מקנטגלו. חקלאות הייתה בסיס כלכלת העיר עד 1910, אז הגעתם של תעשיינים החלה פיתוח של מגזר תעשייתי שעדיין משגשג עד ימינו. כמו כן, קרבתה של העיר לניטרוי וריו דה ז'ניירו ושיפור קשרי התחבורה והתקשורת על ידי סלילת כבישים והקמת קווי טלגרף. הדבר אף עודד תעשיית תיירות קטנה, שהפכה יחד עם המסחר המקומי למקור ההכנסה העיקרי של העיר.
נובה פריבורגו הושפעה מהשיטפונות בריו דה ז'ניירו ב-11 בינואר 2011 עם מפולות בוץ שגרמו ללפחות 820 הרוגים ולמעלה מ-200 נעדרים באסון הטבע הגדול ביותר בהיסטוריה של ברזיל. האוכלוסייה נותרה ללא מים, חשמל, מזון וגז.
גאוגרפיה

לנובה פריבורגו אקלים ימי עם חורף יבש וקיץ לח ומתון. הטמפרטורה הממוצעת השנתית היא 19 מעלות צלזיוס. הטמפרטורה החמה ביותר שנרשמה אי פעם הייתה 37.3 מעלות ב-15 באוקטובר 1948, והטמפרטורה הקרה ביותר שנרשמה אי פעם הייתה 1.1- מעלות ב-8 באוגוסט 2014.
כלכלה

לאזור העיר משיכה תיירותית חזקה בשל הנוף, הנהרות, השבילים ונקודות התצפית שלו. יש בה את כמות המלונות השנייה בגודלה במדינה אחרי הבירה ריו דה ז'ניירו, והרובע העירוני מבוקש בשל האקלים הקר שלו. עם זאת, יש גם אטרקציות מרוחקות יותר מהמרכז הכוללות אתרי תיירות אקולוגית וספורט אתגרי כמו רפטינג ושיט בקאנו. רובע לומיאר הוא אחד האתרים החשובים ביותר עבור ענפי ספורט אלה במדינה.
נובה פריבורגו ידועה כבירה הלאומית של תעשיית ההלבשה התחתונה, ויש בה גם מפעלי טקסטיל ומתכת. לחקלאות יש חשיבות בתחום גידול העזים והפרחים, בו העיר היא היצרנית השנייה בגודלה בברזיל אחרי הולמברה שבמדינת סאו פאולו.
שטח העירייה מכיל חלק משמורת היער האטלנטי המרכזי של ריו דה ז'ניירו, שנוצרה בשנת 2006.
דמוגרפיה

אוכלוסייה: 202,085
עירוני: 178,377
כפרי: 23,708
זכר: 97,253
נקבה: 104,832
דמוגרפיה > הרכב גזעי

לבנים: 78.3%
פארדו (רב-גזעי): 13.9%
שחורים: 7.0%
אסיאתים: 0.1%
ילידים: 0.1%
0.5% לא דווחו
(מקור: IBGE)
בעיר קבוצות אתניות רבות כגון פורטוגזים, שווייצרים, גרמנים, איטלקים, אוסטרים, ספרדים, לבנונים, אפריקאים, מדיארים ויפנים.
גלריה

שדרת אלברטו בראונה בשנת 1940
מלון גלוריה (מימין), 1940
מבט מהצד של בית הספר
רובע לומיאר, בפאתי נובה פריבורגו
מלון פארק
הפארק הלאומי טרס פיקוס
קמפוס אוניברסיטת ריו דה ז'ניירו בנובה פריבורגו
כפר
סוסים באזור הכפרי של העירייה
Vale dos Frades (עמק פראדס)
נוף של נובה פריבורגו מפסגת קלדוניה
ערים תאומות

שווייץ פרייבורג, שווייץ
הערות שוליים

↑  נובה פריבורגו, באתר IBGE
↑  Nova Friburgo entra para a história, swissinfo.ch, ‏14 במאי 2009 (בפורטוגזית)
↑  Die Schweiz anderswo, המוזיאון הלאומי של שווייץ, [שווייץ במקום אחר], ‏16 באפריל 2019 (בגרמנית)
↑  Histórico da Comunidade de Nova Friburgo - RJ, Portal Luteranos (בפורטוגזית)
↑  מאות נהרגו בשנתם בברזיל: "היינו כמו זומבים", באתר ynet, 13 בינואר 2011
↑  מאות הרוגים ואלפי נעדרים בשטפונות בברזיל, באתר הארץ, 13 בינואר 2011
↑  Death toll mounts from flooding in Rio de Janeiro state, BBC, ‏12 בינואר 2011
↑  טום פיליפס, ‏Brazil Landslides Death Toll Rises, Guardian, 14 בינואר 2011
↑  Friburgo, RJ, registra a temperatura mais baixa dos últimos quatro anos, globo.com, [פריבורגו, RJ, רושמת את הטמפרטורה הנמוכה ביותר בארבע השנים האחרונות], ‏8 באוגוסט 2014 (בפורטוגזית)
| --- | --- |
בקרת זהויות :  NLI: 987007555132905171  BnF: cb12473514c (data)  GND: 4310792-8  LCCN: n82209705  MusicBrainz: 27407fe5-a494-42cb-861d-d9ede164171d  VIAF: 130215581   WorldCat (עם VIAF): 130215581 
נובה פריבורגו במהלך ההתיישבות השווייצרית והגרמנית, 1820–1830
נובה פריבורגו ב-1940
נובה פריבורגו ב-1964
נובה פריבורגו במהלך השיטפונות בריו דה ז'ניירו ב-2011
שדרת אלברטו בראונה במרכז נובה פריבורגו
פיקו מאיור דה פריבורגו, הנקודה הגבוהה ברכס סרה דו מאר בגובה 2,316 מטרים
הפארק הלאומי טרס פיקוס
סילביה סימס

| --- | --- |
אין תמונה חופשית
 לידה:  6 בינואר 1934 וולוויץ', אנגליה, הממלכה המאוחדת 
 פטירה:  27 בינואר 2023 (בגיל 89) דנוויל הול, אנגליה, הממלכה המאוחדת 
 שם לידה:  Sylvia May Laura Syms 
 מדינה:  הממלכה המאוחדת 
 תקופת הפעילות:  מ-1955 
 מקום לימודים:  האקדמיה המלכותית לאמנות הדרמה (1953) 
 צאצאים:  ביטי אדני 
 פרסים והוקרה:  קצינה במסדר האימפריה הבריטית (16 ביוני 2007) 
 http://www.sylviasyms.co.uk/
 פרופיל ב-IMDb
 
סילביה מיי לורה סימס, OBE (באנגלית: Sylvia May Laura Syms;‏ 6 בינואר 1934 – 27 בינואר 2023) הייתה שחקנית אנגלייה. סימס הייתה ידועה בעיקר מהופעותיה בסרטים "Woman in a Dressing Gown" (מ-1957), "Ice Cold in Alex" (מ-1958), "No Trees in the Street" (מ-1959), "קורבן" (1961), "זרע התמרין" (1974) והסרט "המלכה" (2006).
ביוגרפיה

סימס נולדה בווליץ' שבלונדון. בתם של דייזי (שם נעורים הייל) ואדווין סימס, ראש איגוד מקצועי ועובד מדינה. היא גדלה בוול הול שבאלת'ם, ולמדה משחק באקדמיה המלכותית לאמנות הדרמה בלונדון. בתה ביטי אדני היא שחקנית, ואחייניה הם המוזיקאים ניק ואלכס וב.
ב-1954 שיחקה אדני בסרטה השני "My Teenage Daughter" בתפקיד בתה של אנה ניגל. ב-1958 כיכבה בסרט "Ice Cold in Alex" בכיכובם של ג'ון מילס, אנתוני קווייל והארי אנדרוז. באותה שנה הופיעה בסרט "The Moonraker" המתרחש בתקופת מלחמת האזרחים האנגלית. ב-1961 שיחקה לצדו של דירק בוגרד בסרט "קורבן" בתפקיד אשתו של עורך דין הומוסקסואל בארון. ב-1962 גילמה את אשתו של טוני הנקוק בסרט " The Punch and Judy Man". בסרט השתתף גם אחיינה ניק וב. בהמשך שיחקה בקומדיות נוספות כגון "The Big Job" לצדו של סיד ג'יימס, וב-"Bat Out of Hell". היא זכתה לשבחים על הופעותיה בדרמות כגון "זרע התמרין" (1971) עם ג'ולי אנדרוז ועומר שריף, עליה הייתה מועמדת לפרס האקדמיה הבריטית לאמנויות הקולנוע והטלוויזיה. ב-1972 שיחקה סימס בסדרת טלוויזיה קומית בשם "My Good Woman" שרצה עד 1974 לצדו של לזלי קרות'ר. באותה תקופה הייתה ראש צוות בשעשועון "Movie Quiz" של ה-BBC בהנחייתו של רובין ריי. ב-1975 עמדה סימס בראש חבר השופטים בפסטיבל הסרטים הבינלאומי בברלין ה-25. ב-1989 הופיעה סימס בסיפור "Ghost Light" של סדרת המדע הבדיוני "דוקטור הו".
זמן קצר אחרי שראש ממשלת בריטניה מרגרט תאצ'ר סיימה את תפקידה ב-1990, גילמה סימס את דמותה בסרט הטלוויזיה "Thatcher: The Final Days" של טלוויזיה גרנדה עבור רשת ITV. בהמשך גילמה סימס את הדמות גם על הבמה. מ-2000 עד 2003 שיחקה סימס בתפקיד מריון ריילי בסדרת הדרמה קומית "At Home with the Braithwaites". ב-2002 השתתפה במיני-סדרה "The Jury", והקליטה את הסונטה 142 לאלבום האוסף "When Love Speaks" הכולל סונטות מאת שייקספיר. ב-2006 לוהקה לתפקיד אליזבת, המלכה האם בסרטו של סטיבן פרירס "המלכה" בכיכובה של הלן מירן שגילמה את המלכה אליזבת השנייה. ב-2005 הופיעה סימס בסרט הטלוויזיה האמריקאי "הרפתקה בפוסידון", עיבוד חופשי של הסרט באותו שם מ-1972.
ב-2009 הופיעה בסרט "יש שם מישהו?" לצדם של מייקל קיין ואן מארי דאף, ובסדרת הדרמה "Collision". ב-2010 כיכבה בתפקיד אורח בסדרה "חדר מיון". ב-2007 שיחקה באותה סדרה בתפקיד אחר. ב-2003 הופיעה גם בסדרה האחות של "חדר מיון" הסדרה הרפואית "הולבי סיטי". ב-2007 החלה להופיע באופרת הסבון "איסטאנדרס" של BBC One בתפקיד אוליב וודהאוס. ב-2010 השתתפה סימס בסדרה "The Young Ones", בה שישה ידוענים בשנות השבעים והשמונים שלהם, המנסים להתגבר על בעיות הזקנה על ידי חזרה לשנות השבעים של המאה העשרים.
ביוגרפיה > חיים אישיים

סימס הייתה נשואה לאלן אדני משנת 1956 עד לגירושיהם ב-1989. לבני הזוג נולדו בת, ביטי אדני, ובן, בנג'מין אדני.
נפטרה ב-27 בינואר 2023.
פילמוגרפיה > קולנוע

| שנה | שם | שם באנגלית | תפקיד | הערות |
| --- | --- | --- | --- | --- |
| 1957 |  | My Teenage Daughter | ג'נט קאר | שם הפצה נוסף "Teenage Bad Girl" |
| 1957 |  | The Birthday Present | ג'ין סקוט |  |
| 1957 |  | Woman in a Dressing Gown | ג'ורג'י |  |
| 1957 |  | No Time for Tears | האחות מרגרט קולייר |  |
| 1958 |  | The Moonraker | אן וינדהאם |  |
| 1958 |  | Ice Cold in Alex | האחות דיאנה מורדוך |  |
| 1958 |  | Bachelor of Hearts | אן ויינרייט |  |
| 1959 |  | No Trees in the Street | הטי מרטין |  |
| 1959 |  | Ferry to Hong Kong | ליז פררס |  |
| 1959 | אקספרסו בונגו | Expresso Bongo | מייסי קינג |  |
| 1960 |  | Conspiracy of Hearts | האחות מיטיה |  |
| 1960 | עולמה של סוזי וונג | The World of Suzie Wong | קיי או'ניל |  |
| 1961 |  | Amazons of Rome | סלליה | באיטלקית Le Vergini di Roma |
| 1961 |  | Flame in the Streets | קאתי פלמר |  |
| 1961 |  | Victim | לורה פאר |  |
| 1962 |  | The Quare Fellow | קתלין |  |
| 1963 |  | The Punch and Judy Man | דיליה |  |
| 1963 |  | The World Ten Times Over | בילה |  |
| 1964 |  | East of Sudan | מיס וודוויל |  |
| 1965 | מבצע חץ מקשת | Operation Crossbow | קונסטנס בבינגטון סמית' |  |
| 1965 |  | The Big Job | מירטל רובינס |  |
| 1967 |  | Danger Route | ברברה קנינג |  |
| 1968 |  | Hostile Witness | שילה לרקין |  |
| 1968 |  | The Fiction Makers |  |  |
| 1969 |  | Run Wild, Run Free | גברת רנסום |  |
| 1969 |  | The Desperados | לורה |  |
| 1972 |  | Asylum | רות | בקטע "Frozen Fear" |
| 1974 | זרע התמרינד | The Tamarind Seed | מרגרט סטיפנסון |  |
| 1978 |  | Give Us Tomorrow | ונדי המונד |  |
| 1980 |  | There Goes the Bride | אורסולה וסטרבי |  |
| 1986 | התחלות ראשונות | Absolute Beginners | סינתיה איב |  |
| 1988 |  | A Chorus of Disapproval | רבקה האנטלי-פייק |  |
| 1989 | שירלי ולנטיין | Shirley Valentine | מנהלת בית הספר |  |
| 1990 |  | The Laughter of God | דיאנה | סרט טלוויזיה |
| 1992 | ניצוץ באפלה | Shining Through | אמא של לינדה |  |
| 1993 |  | Dirty Weekend | גברת קרוסבי |  |
| 1997 | בית אנג'לו | The House of Angelo | אליס אנג'לו |  |
| 1998 |  | Food of Love | גברת הארווי-בראון |  |
| 2002 |  | Deep Down | ורה | סרט קצר |
| 2003 | מה שבחורה רוצה | What a Girl Wants | הנסיכה שארלוט |  |
| 2004 |  | Mavis and the Mermaid | גיוגה | סרט קצר |
| 2006 | המלכה | The Queen | המלכה האם |  |
| 2012 |  | Booked Out | גברת ניקולס |  |
| 2012 |  | Run for Your Wife | Hip op woman |  |
פילמוגרפיה > טלוויזיה

| שנה | שם | שם באנגלית | תפקיד | הערות |
| --- | --- | --- | --- | --- |
| 1964–1968 | המלאך | The Saint | תפקידים שונים | סדרת טלוויזיה |
| 1964 |  | Danger Man | פולה גלובר | בפרק "It's Up to the Lady" |
| 1965 |  | The Baron | קאתי דורן | בפרק "Farewell to Yesterday" |
| 1965 |  | The Human Jungle | מרגו | בפרק "Success Machine" |
| 1969 |  | Strange Report | קרול ובר | בפרק "Report 1021: Shrapnel - The Wish in the Dream" |
| 1971 | פול טמפל | Paul Temple | אן מולינוקס | בפרק "The Guilty Must Die" |
| 1972 |  | The Adventurer | קארן באלארד | בפרק "Skeleton in the Cupboard" |
| 1972–1974 |  | My Good Woman | סילביה גיבונס | סדרת טלוויזיה |
| 1982 |  | It's your move | האישה | סרט טלוויזיה קצר |
| 1985 | מיס מארפל | Miss Marple: A Murder is Announced | גברת איסטרברוק | מיני-סדרה |
| 1989 | דוקטור הו | Doctor Who | גברת פריצ'רד | במיני-סדרה "Ghost Light" |
| 1991 |  | Thatcher: The Final Days | מרגרט תאצ'ר | סרט טלוויזיה |
| 2000–2003 |  | At Home with the Braithwaites | מריון ריילי | סדרת טלוויזיה |
| 2002 | דוקטור ז'יוואגו | Doctor Zhivago | מאדאם פלורי | מיני-סדרה |
| 2005 | הרפתקה בפוסידון | The Poseidon Adventure | בל רוזן | סרט טלוויזיה |
| 2007, 2009, 2010 | איסטאנדרס | EastEnders | אוליב וודהאוס | סדרת טלוויזיה (4 פרקים) |
| 2008 | תחבולות חדשות | New Tricks | ביאטריס | בפרק "Communal Living" |
| 2009 |  | Blue Murder | פגי גומונט | בפרק "Tooth and Claw" |
| 2009 | מיס מארפל | Agatha Christie's Marple | לאוויניה פינקרטון | בפרק "Murder Is Easy" |
| 2010 | רופאים | Doctors | ניב טיילר / קיי נייט / דורותי הולנד | סדרת טלוויזיה (3 פרקים) |
| 2011 |  | Case Histories | בינקי ריין | סדרת טלוויזיה (2 פרקים) |
| 2011 | כבוד הכומר | Rev. | ג'ואן | סדרת טלוויזיה (2 פרקים) |
| 2019 | ג'נטלמן ג'ק | Gentleman Jack | גברת רוסון | סדרת טלוויזיה (פרק אחד) |
הערות שוליים

↑  "Index entry". FreeBMD. ONS. נבדק ב-17 באפריל 2011. {{cite web}}:  (עזרה)
↑  Sylvia Syms Biography (1934–)
↑  "Well Hall" entry of London Gazetteer by Russ Willey, (Chambers 2006) ISBN 0-550-10326-0 (online extract )
↑  "Berlinale 1975: Juries". berlinale.de. נבדק ב-5 ביולי 2010. {{cite web}}:  (עזרה)
↑  "BBC One – The Young Ones". Bbc.co.uk. 22 בדצמבר 2010. נבדק ב-13 ביוני 2012. {{cite web}}:  (עזרה)
| --- | --- |
בקרת זהויות :  NLI: 987007441933905171  BIBSYS: 7020589  BNE: XX1065402  BnF: cb13900233n (data)  GND: 1028328591  ICCU: RAVV299258  ISNI: 0000 0001 1443 9119  LCCN: nr98005011  MusicBrainz: a784681a-fd02-4d9d-87e5-a8130b35bab5  NLK: KAC2020Q4642  SNAC: w6rd054n  SUDOC: 220011958  VIAF: 139149106017568490789   WorldCat (עם VIAF): 139149106017568490789
סביבת בדיקות וירטואלית

סביבת בדיקות וירטואלית (ובראשי תיבות: סב"ו) - היא פלטפורמה, תוכנה או מערכת המאפשרת ליצור ולנהל בדיקות תוכנה על גבי מכונות וירטואליות.
תוכנות של סב"ו מאפשרות ליצור מגוון רחב של מכונות וירטואליות עם מערכות הפעלה, קונפיגורציות, זיכרון, מעבדים, תוכנות ואפליקציות שונות.
סב"ו שואפת לדמות את הסביבה אמיתית, בצורה הקרובה ביותר לסביבה המצויה בבית הלקוח.
רקע

מכונה וירטואלית (או Virtual machine), היא מכונה (מחשב או שרת) שבאמצעות תוכנה מוציאה לפועל תוכניות ומפעילה אותן בסביבת עבודה כאילו פעלו במכונה פיזית רגילה. המחשב האמיתי נקרא "מארח", ואילו המחשב המדומה ששתול בתוכו נקרא "אורח"- והם משתמשים באותה החומרה (של המחשב המארח).
סב"ו מספקות פלטפורמה התומכת בביצוע בדיקות של מערכות הפעלה שונות באמצעות מכונות וירטואליות. סב"ו בדרך-כלל מתפקדת כסביבה מבודדת הפועלת במרחב פרטי משלה ועצמאי.
היא יכולה להכיל הרבה שרתים שמתפקדים כמכונות וירטואליות, שרת וירטואלי מרכזי, ושטח אחסון שמומש ורץ במכונות הווירטואליות עצמן.